Alsoe als op heden voer den rade vander stadt comen zijn jan boxhoren
zone wijlen aerts wonen inde perijsstrate als aenlegghe ter eender
ende gheert dueghens verweerde ter ande zijden segghen de vors
jan hoe dat hij naede voertminacien corts gegheven tusschen hem ende den
vors gheerde begheerde te bliven als erfman inde goede katlijnen wijlen
boxhorens zijnder suster werdyne wijlen willems ketzeurs totter tijt en
ter wijlen toe hij bijden selven gheerde metten rechte vand testamete
oft hij tot dien goeden enich hadde uutghewonen sal zijn en versocht
dat de selve gheert dlijven laken in zijnen handen wesen bringhen
soude in zekerder hant en scquestre tot sgheens behoef die daer
recht toe soude moeghen hebben Ende insgelijcx vanden penighen vad
vertierden lijwate oft van anderen haven soe verre de selve gheert enighe
ontfaen hadde oft in zijnen handen waren c Dair op de selve gheert
hem verantwerden zeyde dat hij nae inhout der vors tminacien de slotele
totten vors sterfhuyse behoiren onder wet bracht hadde ende want hij
in rechte stont voer den officiael van luydick ende hem zijne actie van
testamete gereserneert was meynde hij van janne vors alhier ombelast
te bliven met meer worden bijden selven gealligeert Dair op jan
boxhoren repliceren zeyde genoech bekynnen de litis pendencie vand
selven testamente maer hoopte dien nyet jeghenstaen dat hij nae
den lantrechte sculdich ware te bliven inde possessie vanden goeden beyde
have ende erve totter tijt hij met beeteren rechte uutghewonne ware
gedragen hem des totten lantrechte ende den rechte des goeder stadt Soe
werdt voer den selven raide vander stadt uutgesproken voer recht bliven
in huer voerterminacie dat gheert dueghens gehouden sal zijn alle
dlijwaet ende have oft penighe van enigher vertierder haven oft hibate
in eene zeke derde hant daer jan boxhoren des te vreden zijn sallte
bringhen tot tsgheens behoef recht daer toe hebben ende totten ynde
vander hanghender zaken dect in consilio cor abobus burg octobri
Item johannes heyms campsor opidi lovan f walteri de wermaco
effectus est opidanus lovan intravens cor hove nausuydere
scab quitart
ins eorn
octobris x
st hie